PATVIRTINTA

Raseinių Viktoro Petkaus progimnazijos

direktoriaus 2023 m. vasario 22 d.

įsakymu Nr. V-24E-45

**RASEINIŲ VIKTORO PETKAUS PROGIMNAZIJOS**

**KOMPIUTERINIŲ SISTEMŲ SPECIALISTO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Viktoro Petkaus progimnazijos kompiuterinių sistemų specialisto pareigybė yra priskiriama specialistų 4-ai pareigybės grupei.

2. Pareigybės lygis – B.

3. Pareigybės paskirtis – progimnazijos interneto serverio priežiūra, kompiuterinės bazės priežiūra.

4. Pareigybės pavaldumas – ūkvedžiui.

**II SKYRIUS**

**SPECIALŪS REIKALAVIMAI KOMPIUTERINIŲ SISTEMŲ SPECIALISTUI**

5. Kompiuterinių sistemų specialistui keliami kvalifikaciniai reikalavimai:

* 1. turėti ne žemesnį kaip aukštesnįjį išsilavinimą;
  2. darbo su informacinėmis technologijomis patirtis – ne mažiau 1 metai.

1. Kompiuterinių sistemų specialistas turi žinoti ir išmanyti:
   1. lokalius ir globalius kompiuterių tinklus;
   2. kompiuterio struktūrą ir veikimą;
   3. kompiuterio aktyvumą, diskinio kaupiklio talpą bei greitį;
   4. informacijos įvedimo ir išvedimo įrenginius;
   5. informacijos kaupiklius, jos apdorojimą ir atvaizdavimą displėjaus ekrane;
   6. naujausią informaciją apie kompiuterinę ir programinę įrangą, taip pat papildomas galimybes, skirtas naujos kartos programinei ir techninei įrangai panaudoti;
   7. kompiuterių įrangos sandarą, jos veikimo principus bei gedimų šalinimo būdus;
   8. antivirusinių sistemų diegimą ir veikimą;
   9. įsilaužimų ir patyčių kibernetinėje erdvėje prevenciją;
   10. progimnazijos kompiuterių vartotojų poreikius ir problemas;
   11. progimnazijos struktūrą, darbo organizavimą ir valdymą.
2. Kompiuterinių sistemų specialistas privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais ir kitais teisės aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
   3. darbo tvarkos taisyklėmis;
   4. darbo sutartimi;
   5. šiuo pareigybės aprašymu;
   6. kitais progimnazijos dokumentais (įsakymais, nurodymais, taisyklėmis ir pan.).

**III SKYRIUS**

**KOMPIUTERINIŲ SISTEMŲ SPECIALISTO FUNKCIJOS**

1. Kompiuterinių sistemų specialistas vykdo šias funkcijas:
   1. vertina kompiuterių techninę įrangą;
   2. atlieka sisteminį progimnazijoje esančių kompiuterių aptarnavimą ir priežiūrą;
   3. diegia naujausias kompiuterines programas, tvarko jų ryšius;
   4. prižiūri ir tobulina naudojamas programas;
   5. kuria naujus progimnazijos veiklos kompiuterinių programų modulius ir ryšius;
   6. tvarko ryšio ir failų suglaudinimo paketus, kompiuterinius virusus;
   7. atlieka kompiuterinių tinklų administravimą, jų plėtimą, instaliavimą;
   8. koordinuoja progimnazijos kompiuterinių tinklų veiklą, vykdant kompiuterinės technikos ir programinės įrangos diegimo programas ir kontroliuoja jų vykdymą;
   9. vykdo mokinių, mokytojų ir administracijos kompiuterinį švietimą (supažindina su kompiuterijos naujovėmis, veda instruktažus dėl kompiuterinės technikos naudojimo galimybių ir pan.);
   10. atlieka sisteminę ir tinklinę programų priežiūrą, sugedus kompiuterinei technikai, likviduoja gedimus;
   11. rengia informacinių technologinių įrenginių pirkimų specifikacijas;
   12. priima atliktus progimnazijai kompiuterinės technikos priežiūros, įsigijimo, sisteminius, instaliavimo ir programinius darbus;
   13. profilaktiškai ir techniškai prižiūri projektorius, televizorius, interaktyvias lentas ir kitą progimnazijos kompiuterinę techniką;
   14. vykdo progimnazijos direktoriaus, ūkvedžio nurodymus progimnazijos kompiuterizacijos sisteminės ir programinės įrangos panaudojimo klausimais;
   15. vadovaudamasis Asmens duomenų apsaugos įstatymu ir kitais Lietuvos Respublikos įstatymais, saugo progimnazijos darbuotojų ir mokinių asmens duomenis;
   16. laikosi darbų saugos ir sveikatos, elektros saugos ir gaisrinės saugos reikalavimų;
   17. kontroliuoja, kad vykdant progimnazijos kompiuterizacijos programoje numatytas priemones, būtų laikomasi teisės aktų ir techninių dokumentų reikalavimų;
   18. reikalauja, kad progimnazijos darbuotojai, dirbantys su kompiuterine technika, mokėtų saugiai dirbti;
   19. teikia pasiūlymus progimnazijos administracijai, kaip gerinti kompiuterinės technikos, programinės, sisteminės ir periferinės įrangos būklę;
   20. žino kenksmingus ir pavojingus veiksnius darbo vietoje;
   21. reikalauja, kad būtų vykdomi saugos ir sveikatos darbe, gaisrinės saugos, aplinkos ir turto apsaugos reikalavimai;
   22. dalyvauja progimnazijos pasitarimuose, konferencijose, mokymuose ir kituose renginiuose kompiuterizacijos klausimais;
   23. parengia kompiuterinę įrangą įvairiems renginiams;
   24. renginių metu (pagal poreikį) prižiūri progimnazijos kompiuterinę įrangą renginio vietoje ir talkina ją naudojant renginio organizatoriams;
   25. pagal kompetenciją atlieka kitus darbus ir vykdo kitus, su savo funkcijomis, susijusius nenuolatinio pobūdžio progimnazijos direktoriaus pavedimus.
2. Kompiuterinių sistemų specialistas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2. primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;

9.3. informuoja patyrusio patyčias, smurtą mokinio klasės vadovą apie įtariamas ar įvykusias patyčias ir pateikia įrodymus (išsaugotą informaciją);

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar progimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).

10. Kompiuterinių sistemų specialistas, įtaręs ar pastebėjęs įsilaužimą ar patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. nedelsiant blokuoja kibernetinį įsilaužimą, apsaugo duomenis ir praneša apie kibernetinį įsilaužimą progimnazijos direktoriui;

10.3. įvertina grėsmę mokiniui ir esant poreikiui kreipiasi į pagalbą galinčius suteikti asmenis tėvus (globėjus, rūpintojus) ir/ar progimnazijos darbuotojus, direktorių ar institucijas (policiją);

10.4. pagal galimybes surenka informaciją apie besityčiojančių ar įsilaužusių asmenų tapatybę, kompiuterio IP adresą, dalyvių skaičių ir kitus galimai svarbius faktus;

10.5. raštu informuoja progimnazijos administraciją apie įsilaužimą ar patyčias kibernetinėje erdvėje ir pateikia įrodymus (išsaugotą informaciją);

10.6. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV SKYRIUS**

**ATSAKOMYBĖ**

1. Kompiuterinių sistemų specialistas atsako už:
   1. jam patikėto progimnazijos materialiojo turto saugumą ir atlygina atsiradusią žalą dėl jo netinkamo pareigų vykdymo;
   2. netinkamą pareigų vykdymą, dėl ko buvo sugadinta/sunaikinta kompiuterių įranga;
   3. kompiuterių įrangos naudojimą asmeninėms reikmėms;
   4. operatyvų iškilusių problemų šalinimą ir savalaikį atsakingų asmenų informavimą;
   5. savalaikį ir teisingą užduočių vykdymą;
   6. kompiuterinėje įrangoje esančios informacijos saugumo užtikrinimą;
   7. teisingą, patikimą kompiuterinės technikos, programinės ir sisteminės įrangos naudojimą;
   8. saugos ir sveikatos, priešgaisrinės saugos, elektros saugos, dirbant kompiuteriu reikalavimų vykdymą;
   9. progimnazijos darbo tvarkos taisyklių laikymąsi;
   10. kvalifikacijos ir žinių tobulinimą;
   11. teisės aktuose nustatytų saugaus interneto taisyklių laikymąsi;
   12. mokinių ir darbuotojų asmens duomenų apsaugą;
   13. registrų kompiuterinės įrangos saugos užtikrinimą (vadovaujantis ŠMM patvirtintais dokumentais, teisės aktais);
   14. registrų kompiuterinės įrangos būklės stebėjimą (vadovaujantis ŠMM patvirtintais dokumentais ir kitais teisės aktais);
   15. registrų programinės įrangos apsaugojimą nuo per tinklą vykdomų atakų (vadovaujantis teisės aktais).

12. Kompiuterinių sistemų specialistas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Kompiuterinių sistemų specialistas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)